Az indiai legfelsõbb bíróság megerõsítette, hogy a homoszexualitás bûn
Az indiai legfelsõbb bíróság megerõsítette szerdán azt a brit gyarmati idõkbõl származó törvényt, amely bünteti a homoszexualitást.
A legfelsõbb bíróság szerint az a felsõbírósági döntés, amely 2009-ben eltörölte a törvényt, alkotmányellenes, mert errõl csak a törvényhozás dönthet. A jogszabály értelmében akár tíz év börtönbüntetés is kiszabható homoszexualitásért.
Melegjogi aktivisták évek óta küzdöttek jogaikért a mélyen vallásos, konzervatív indiai társadalomban. Most fogadkoztak, hogy tovább küzdenek az 1860-ban született törvény eltörléséért.
Egy muzulmán segélyszervezet ügyvédje azonban újságíróknak nyilatkozva a legfelsõbb bíróság épülete elõtt kijelentette, hogy a szerdai ítélet egyáltalán nem haladásellenes. Minden vallási közösség, a muzulmánok, a keresztények és a hinduk többsége is megtámadta az újdelhi felsõbíróság négy évvel ezelõtti ítéletét - tette hozzá.
bíróság India homoszexualitás